Hátt í sextíu hafa fundist látnir og margra er saknað af völdum mannskaðaveðurs í Suður-Afríku. Héraðið KwaZulu-Natal hefur verið lýst hamfarasvæði vegna flóða og skriðufalla.
Fimmtíu og níu hafa fundist látnir og margra er saknað eftir gríðarlega rigningu við austurströnd Suður-Afríku undanfarna daga. Dregið hefur úr vatnsveðrinu í bili en útlitið er svart um páskahelgina.
Verst er ástandið í KwaZulu-Natal. Í hluta héraðsins mældist þrjú hundruð millimetra úrkoma á mánudag. Það er hið mesta sem mælst hefur í meira en sextíu ár að sögn suðurafrísku veðurstofunnar. Flóð hafa eyðilagt eða laskað yfir tvö þúsund hús og önnur mannvirki. Skriður hafa fallið og vegir eru víða ófærir. Ástandið í borginni Durban er afar slæmt. Stund er milli stríða í dag og nota borgarbúar tækifærið til að leita fólks sem saknað er í rústum húsa. Einnig er verið að reyna að gera vegi sæmilega ökufæra. Herinn hefur verið kallaður út til að bjarga fólki sem hefst við á húsþökum. Rafmagns- og vatnslaust er í stórum hluta borgarinnar.
Cyril Ramaphosa forseti heimsótti hamfarasvæðið í dag og lofaði aðstoð heimamanna við að koma lífæðum samfélagsins í lag að nýju.
Suðurafríska veðurstofan spáir hvassviðri og snörpum skúrum með þrumum og eldingum frá og með morgundeginum. Mögulega dregur úr óveðrinu í lok páskahelgarinnar.
Verst er ástandið í KwaZulu-Natal. Í hluta héraðsins mældist þrjú hundruð millimetra úrkoma á mánudag. Það er hið mesta sem mælst hefur í meira en sextíu ár að sögn suðurafrísku veðurstofunnar. Flóð hafa eyðilagt eða laskað yfir tvö þúsund hús og önnur mannvirki. Skriður hafa fallið og vegir eru víða ófærir. Ástandið í borginni Durban er afar slæmt. Stund er milli stríða í dag og nota borgarbúar tækifærið til að leita fólks sem saknað er í rústum húsa. Einnig er verið að reyna að gera vegi sæmilega ökufæra. Herinn hefur verið kallaður út til að bjarga fólki sem hefst við á húsþökum. Rafmagns- og vatnslaust er í stórum hluta borgarinnar.
Cyril Ramaphosa forseti heimsótti hamfarasvæðið í dag og lofaði aðstoð heimamanna við að koma lífæðum samfélagsins í lag að nýju.
Suðurafríska veðurstofan spáir hvassviðri og snörpum skúrum með þrumum og eldingum frá og með morgundeginum. Mögulega dregur úr óveðrinu í lok páskahelgarinnar.

Hátt í sextíu hafa fundist látnir og margra er saknað af völdum mannskaðaveðurs í Suður-Afríku. Héraðið KwaZulu-Natal hefur verið lýst hamfarasvæði vegna flóða og skriðufalla.